
ASile Agdeck-Auto lisamaksusoodustuse andmine valgustatud reklaami paigaldamiseks

Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumäärus” § 8 lõike 2 alusel ning arvestades AS Agdeck-Auto 13.09.2006 taotlusest.

1. Asjaolud

AS Agdeck-Auto pöördus kirjalikult Narva Linna Arenduse ja Ökonoomika Ameti poole taotlusega võimaldada lisamaksusoodustust valgustatud reklaamile asukohaga: Võidu tn 19 (Honda autokeskus).

Seoses Honda autokeskuse avamisega on AS Agdeck-Auto loonud 12 uut töökohta Narva linna elanikele ning Narva Kutseõppekeskuse noortele spetsialistidele, teinud suure investeeringu  autokeskuse territooriumi heakorrustusse, mis tõstis selle linnakvartali atraktiivsust.

Paigaldatud valgustatud reklaamitahvlid toimivad pimedal ajal tänava lisavalgustitena.

Kõik ASi Agdeck-Auto poolt paigaldatud valguskastid (6 tk) on reklaam, sest reklaamiseaduse § 2 lõik 1 alusel käsitletakse reklaamina teavet, mis avalikustatakse toodete või teenuste müügi suurendamise, ürituse või idee edendamise või mõnes muus vallas mõne muu soovitud tagajärje eesmärgil ning mida reklaami avalikustaja tasu eest või mõnel muul vastaval kaalutusel levitab.

Lisatud AS Agdeck-Auto 13.09.2006 taotlus ja 2 lehel reklaami kujutised.

2. Õiguslikud järeldused

Vastavalt kohalike maksude seadusele § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 29.06.2006 määrusele nr 24 “Reklaamimaksumäärus” § 8 lõike 2 alusel on linnavalitsusel õigus anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

3. Otsus

3.1. Anda alates 01.oktoobrist 2006 kuni 30.septembrini 2007.a lisamaksusoodustust 50 % ulatuses AS-ile Agdeck-Auto (äriregistrikood 10445803) seoses Honda autokeskuse reklaamide eksponeerimisega Narva linnas, Võidu tn 19. Kuue (6) valgustatud reklaamitahvli eksponeerimispinna üldmõõtmed on 43,1 m2.
3.2.  Narva Linna Arenduse ja Ökonoomika Ametil teha korraldus teatavaks AS-ile Agdeck-Auto.

4. Rakendussätted

4.1.  Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavakstegemisest.

4.2. Korraldus jõustab seadusega sätestatud korras.

